**Անգելոս Յալինաս** (հուն․՝  Άγγελος Γιαλλινάς) (մարտի 5, 1857(1857-03-05), Կերկիրա, Corfu Regional Unit, Հոնիական կղզիներ, Հունաստան - 1939[…], Կերկիրա, Corfu Regional Unit, Հոնիական կղզիներ, Հունաստան), 19-րդ դարի վերջի և 20-րդ դարի սկզբի հույն նկարիչ։

Կենսագրություն
--------------

Անգելոս Յալինասը ծնվել է 1857 թվականին Կերկիրա կղզում։ 1872-1875 թվականներին գեղանկարչություն է սովորել Պախիս Խարալամբոսի մասնավոր դպրոցում։ Իր ուսումը շարունակել է Վենետիկում, Նեապոլում և Հռոմում։ Իտալիայում նրա հիմնական ժանրը դարձել է ջրաներկը։ Յալինասը 1878 թվականին վերադարձել է Կերկիրա և նկարել է բացառապես բնանկար-ջրանկարներ` ձեռք բերելով միջազգային ճանաչում գեղանկարչության այս ժանրում։ Կերկիրայում ապրելու տարիներին Յալինասը բազմաթիվ ճանապարհորդություններ է կատարել Կոստանդնուպոլսում, Փոքր Ասիայում, Եգիպտոսում, Իտալիայում, Ֆրանսիայում, Իսպանիայում և Շվեյցարիայում՝ դրանք պատկերելով իր բնանկարներում։

Յալինասը Աթենքում մասնակցել է Աթենքում կազմակերպվող համահունական բոլոր մի շարք ցուցահանդեսների։

1886 թվականին Աթենքում իր առաջին անհատական ցուցահանդեսի ժամանակ ներկայացրել է իր աշխատանքները։ Այստեղ նա ծանոթացել է Մեծ Բրիտանիայի դեսպան Ֆորդի հետ (Clare Ford, 1828-1899): Ֆորդը հանձնարարել է նրան 7 ալբոմ պատկերել` ընդգրկելով Կոստանդնուպոլսի, Հռոդոսի, Վենետիկի և Իսպանիայի բնանկարներ։ Ֆորդը կազմակերպել է նաև Յալինասի ցուցահանդեսներն Աթենքում և արտերկրում, մասնավորապես, 1891-1892 թվականներին` Լոնդոնում, և Յալինասին հայտնի է դարձրել եվրոպական պալատական շրջանակներում։

Յալինասը շարունակել է ցուցադրվել Հունաստանի անհատական և խմբակային ցուցահանդեսներում, մասնակցել է 1900 թվականի Փարիզի համաշխարհային ցուցահանդեսին։ Լինելով արդեն ճանաչված նկարիչ` Յալինասն իր աշխատանքները 1918 թվականին Աթենքի «Գեո» դահլիճում ցուցադրել է իր անհատական մեծ ցուցահանդեսում։ 1902 թվականին հիմնադրել է իր գեղարվեստական ուսումնարանը Կերկիրայում, որտեղ ինքը նույնպես դասավանդել է։

1907-1908 թվականներին պատկերազարդել է Ավստրիայի կայսրուհի Էլիզաբեթ Բավարացու կողմից կառուցված ամառային առանձնատան պատերը։ 1974 թվականին Հունաստանի Ազգային պատկերասրահը կազմակերպել էր նրա ջրանկարների հետահայաց մեծ ցուցահանդես։

Նրա տունը Կերկիրայում վերածվել է պատկերասրահի։ Հիմնվել է նրա անվան հիմնադրամը, որը ղեկավարում է պատկերասրահը։ 2010 թվականի սեպտեմբերին պատկերասրահից անհայտ անձանց կողմից գողացվել են Յալինասի մի քանի ստեղծագործություններ։

Պատկերասրահ
-----------

* Կերկիրա*Կերկիրա*
* Օլիմպոսի տաճար և Աթենքի Ակրոպոլիս*Օլիմպոսի տաճար և Աթենքի Ակրոպոլիս*
* Կոստանդնուպոլիս, Ոսկե Եղջյուր*Կոստանդնուպոլիս, Ոսկե Եղջյուր*
* Կերկիրա, Պոնտիկոնսի կղզու*Կերկիրա, Պոնտիկոնսի կղզու*
* Աթենք-Թեզեոն և Ակրոպոլիս*Աթենք-Թեզեոն և Ակրոպոլիս*
* Կերկիրա-Բենիտսես*Կերկիրա-Բենիտսես*

Ծանոթագրություններ
------------------

1. 1 2 3 4 5 6
2. 1 2 3 4  RKDartists (նիդերլ.)
3. 1 2 3 4  Angelos Giallina — OUP, 2006. — ISBN 978-0-19-977378-7
4. 1 2  Angelos Giallinas (ֆր.)
5. ↑  openarchives.gr (PDF) Archived 2014-01-13 at the Wayback Machine. *Έλληνες καλλιτέχναι: Άγγελος Γιαλλινάς*, περιοδικό Εστία
6. ↑  "National gallery". Արխիվացված է the original 2014 թ․ հունվարի 12-ին. Retrieved 2019 թ․ ապրիլի 1. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  Εκλεψαν πίνακες του Γιαλλινά, Έθνος, Σεπτ. 2010
8. ↑  Ποιοι πίνακες εκλάπησαν από την οικία Γιαλλινά - πολιτισμός - Το Βήμα Online

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Չափորոշչային վերահսկողություն | GND: 1209626853 · ISNI: 0000000393851893 · SUDOC: 156984156 · VIAF: 288201961 · ULAN: 500141576 · WorldCat VIAF: 288201961 |

 |